**קול קורא**

**לקבלת הצעות לניהול אמנותי, הפקה טכנית וביצוע לפעילות מוסיקלית בשכונות על משאיות בשכונות חרדיות**

החברה העירונית אריאללתרבות, חברה, רווחה, חינוך, ספורט ואומנויות בירושלים בע"מ (להלן: "**החברה**") מבקשת לקבל הצעות לניהול אמנותי, הפקה טכנית וביצוע לפעילות בשכונות ירושלמיות שתכלול מופעים מוסיקליים על גבי משאיות ותתקיים במהלך שלושה סופי שבוע החל מתחילת אוגוסט 2020 (להלן יחד: "**האירועים**") הכל על פי הפירוט במסמכי הקול קורא שלהלן.

הפעילות מכוונת הן למגזר החרדי והן למגזר הכללי ותתקיים בשכונות בהן מתגורר המגזר החרדי במשך שלושה ימי חמישי בין השעות 18:00-21:00 ובשכונות בהן המגזרים מעורבים בימי שישי בין השעות 11:00-14:00. בכל יום מימי הפעילות יופעלו חמישה מוקדים בו זמנית בחמש שכונות שונות שישתנו משבוע לשבוע. על המציעים להתייחס למגזר החרדי בלבד.

1. **כללי**
   1. החברה מעוניינת לקבל הצעות פרטניות לתכנון לניהול אמנותי, הפקה טכנית וביצוע לפעילות מוסיקלית בשכונות המגזר החרדי על גבי משאיות בהתאם למפורט במסמך זה.
   2. על תקציב האירוע לכלול:
      1. את כלל ההוצאות הנדרשות לשם הניהול האמנותי, הפקה טכנית וביצוע עבור המופעים האומנותיים שיתקיימו על גבי המשאיות לרבות המשאיות עצמן, תכנים נוספים כגון דיג'יי, הוצאות פרסום (לרבות שידור חי של המופעים בערוץ רדיו רלבנטי) והוצאות הפקה.
      2. שכר המציע כולל מע"מ – השכר כלול בתקציב.
2. **תנאי סף**

על המגיש מענה לקול קורא זה לעמוד בכלל התנאים המצטברים שלהלן:

* 1. המציע הינו בעל ניסיון בניהול אומנותי של אירועים מוסיקליים דומים למגזר החרדי. על המציע להציג ניסיון בשלושה אירועים לפחות בהם ניהל אמנותית אירועים מוסיקליים דומים בין השנים 2017-2019.

**המציע יפרט לפחות 3 אירועים כמפורט לעיל לרבות שם המזמין, פרטי קשר מטעם המזמין, מידע כללי על האירוע ותוכנו, פירוט אנשי קשר אצל מזמיני האירועים.**

* 1. בעל ניסיון בהפקת אירועים ששודרו בשידור חי בתחנות רדיו מקומיות בין השנים 2017-2019.

**על המציע לפרט את ניסיונו בהפקת אירועים ששודרו בשידור חי, זהות האירועים/הגופים אשר לגביהם התקיים האירוע ; שמות אנשי קשר אצל המזמין.**

1. **האירועים והתחייבויות המציע**

הפרטים המובאים בסעיף זה להלן הינם כלליים בלבד והוראות הסעיף תחייבנה את הצדדים רק במקרים אשר בהם אין התייחסות אחרת מפורטת ומפורשת במסמכי קול קורא זה לרבות ההסכם. הייתה התייחסות אחרת כאמור, תחייב ההוראה האחרת והמפורטת.

הפעילות המוסיקלית בשכונות המגזר החרדי על גבי משאיות תתקיים בשלושה ימי חמישי בחודש אוגוסט 2020 (מועדים מדויקים ימסרו לספק הזוכה ).

* 1. על המועמד שייבחר לנהל ולהפיק אמנותית את הפעילות, לרבות ומבלי לגרוע מכלליות האמור לעיל:
     1. יצירת תכנית אומנותית המשלבת אומנים שונים מהשורה הראשונה שיופיעו במהלך הפעילות בשכונות שונות.

**דוגמאות לאמנים פוטנציאליים:** מנדי ג'רופי, רולי דיקמן, קובי ברומר, עמירן דביר, נפתלי קמפה, פיני איינהורן, אלי הרצליך, שרוליק קלצקין, מאיר גפני, נהקינדרלך, חיים ישראל, יובל טייב, יניב בן משיח, מידד טסה, איציק אשל.

* + 1. שילוב תכנים נוספים לרבות דיג'יי בתכנית האומנותית.
    2. התאמת אופי האמנים והפעילויות המוצעות לכל שכונה בהתאם לסוג האוכלוסייה המתגוררת בה.
    3. התכנית תיועד לחמישה מוקדים שונים שיופעלו בו זמנית בשכונות חרדיות בכל אחד מימי החמישי .

**דוגמאות לשכונות חרדיות:** רמות, גבעת מרדכי, נווה יעקב, רמת אשכול, סנהדריה, רוממה, רמת שלמה, שמואל הנביא, קרית משה, בית וגן, הר נוף, גבעת שאול ומקור ברוך, פסגת זאב צפון.

* + 1. בכל אחת מהשכונות תתמקם הבמה הניידת ב- 3 מוקדים שונים למשך פעילות שלא תפחת מ -25 דק'.
    2. ניהול פעילות של פרסום ויחסי ציבור לטובת הפעילות לרבות תשדירי רדיו באמצעי הפרסום הרלבנטיים לאוכלוסיות השונות, פרסום במדיה ובעיתונות, הפצת התכנים והסרטונים ברשתות חברתיות וכיו"ב.
    3. העברת הפעילות בשידור חי באחד מערוצי הרדיו הרלבנטיים – הפעילות תשודר בשידור חי מהמוקדים השונים כאשר בכל מוקד ישובץ שדרן ואיש טכני. במהלך השידור החי יוזמנו ראש העיר ו/או נציגי הציבור המקומיים שייבחרו מראש בתיאום עם חברת אריאל ועם עיריית ירושלים. נציגים אלו יישאו ברכה לתושבי העיר ויחזקו את רוחם בימים לא קלים אלו.
    4. התשלום עבור האמנים, המשאיות, התכנים הנוספים ותכני הפרסום, יתבצע באמצעות המציע הנבחר.
    5. התשלום ליתר הספקים לרבות ספקי אבטחה, רישוי, מנהלי במה בכל נקודה, ממוני קורונה ומיתוג השמאיות יתבצע באמצעות החברה העירונית אריאל.
    6. עבודה מול מעצבים גראפיים ומול נציג החברה לשם מיתוג ופרסום הפעילות.
    7. ליווי ופיקוח על המופעים ועל השידור החי.
    8. תיאום בין האמנים לבין חברת המשאיות והנגררים שתיבחר עבור כל אחת מהשכונות לרבות מפרט הגברה ותאורה מאושר ע"י משרד המופע.
    9. שמירה על מסגרת התקציב כפי שנקבע – לא תתאפשר חריגה מהתקציב
    10. רכישת כלל הביטוחים הנדרשים להקמת האירועים, הפקתם ותפעולם ולכל הפחות רכישת הביטוחים בהתאם לנדרש בהסכם המצ"ב.
  1. תקופת ההתקשרות בין הצדדים להסכם זה הינה מיום חתימת ההסכם ועד לתקופה שלאחר הפעילות, בתום הליך החזרת המתחמים ו/או השטח בו התקיימה הפעילות לקדמותו, ופינוי כל שטחי הפעילות מכל בנייה, הקמה, הרכבה והתקנה שנעשו לטובת הפעילות ו/או בקשר אליה.

1. **ההצעה**

המעוניינים להגיש מענה לקול קורא זה יגישו את המסמכים הבאים:

* 1. כלל המסמכים הנדרשים בסעיף 2 לעיל.
  2. פרופיל המועמד הכולל רקע כללי של המועמד וניסיונו בהפקת אירועים.
  3. תיק אירוע מפורט אשר יכלול:
     1. תכנית מלאה להפקת הפעילות, לרבות פירוט הצעה לתוכן כולל רשימת אמנים ותכנים מותאמת לשכונות ומובנית לפני ימים ושעות בכל אחת מהנקודות (בהתבסס על רשימת האמנים לדוגמא שניתנה בסעיף 3.1.1).
     2. הצגת רשימת שכונות מומלצות עם פילוח אוכלוסיות בהן תתקיים הפעילות עבור כל אחד מהמגזרים (בהתבסס על רשימת השכונות לדוגמא שניתנה בסעיף 3.1.4).
     3. היקף שירותי צוות ניהול האמנותי וכן צוות ההפקה לצורך ניהול הפעילות על ידי מגיש ההצעה כפי שהמציע מתכנן לצורך קיום הפעילות.
     4. פרוט נדרש לפי דעת המציע עבור שירותים לוגיסטיים נדרשים שלא תחת אחריות המנהל האומנותי (אבטחה, רישוי, השכרת ציוד, כוח אדם וכו');
     5. פרוט הצעה לשירותי פרסום ויחסי ציבור . שירותים אלו יהיו באחריות מלאה של המגיש הזוכה, יש להגיש פריסת פרסום מוצעת.
     6. פרוט הצעה לשידורים החיים של הפעילות בתחנות רדיו רלבנטיות.
  4. לתיק האירוע יצורף:
     1. תוכנית מופעים/פעילויות מפורטת ומובנית הכוללת חלוקה לימים ולשעות.
     2. מפרט של המשאיות ו/או הנגררים עליהם יתקיימו המופעים לרבות תמונות.
     3. אופן מיתוג פרסום ויחסי ציבור.
     4. מידע בדבר לוגיסטיקה.
     5. מידע בדבר תחנות הרדיו המוצעות לרבות אחוזי הרייטינג שלהם.
     6. מידע נוסף שיש בו לדעת המועמד כדי להשפיע על בחירת הצעתו.
  5. כל האישורים הנדרשים לפי חוק עסקאות גופים ציבוריים - התשל"ו 1976.
  6. אישור עדכני משלטונות המס על היותו עוסק מורשה (במקרה של משתתף המדווח בתיק איחוד – יצורף גם אישור מאת רשויות המס בדבר היותו של המשתתף נכלל בתיק המאוחד של העוסק, אשר לגביו הוצא וצורף להצעה האישור).
  7. אישור תקף על ניכוי מס הכנסה במקור, על שם המשתתף.
  8. הוגשה הצעה ע"י תאגיד יצרף המשתתף, בנוסף לכלל המסמכים שלעיל את המסמכים הבאים:
     1. העתק מאושר ע"י עו"ד כ"נאמן למקור" של תעודת ההתאגדות של המשתתף.
     2. תדפיס נתונים עדכני של המשתתף בספרי רשם התאגידים הרלוונטי לסוג ההתאגדות של המשתתף (אין צורך בפירוט שעבודים).
     3. אישור עו"ד או רו"ח המאשר כי המשתתף הינו תאגיד רשום וכי החתימות על גבי מסמכי קול קורא זה הן של מורשי חתימה מטעם המשתתף ומחייבות את המשתתף לכל דבר וענין וכי מורשי החתימה הנ"ל הוסמכו לחייב את המשתתף ולחתום בשמו על כל מסמך נוסף או אחר שיידרש לצורכי קול קורא זה והוצאתו אל הפועל (בשולי טופס ההצהרה או במסמך נפרד).
  9. הוגשה הצעה ע"י אדם / גוף פרטי / שאינו תאגיד יצרף המשתתף, בנוסף לכלל המסמכים שלעיל את המסמכים הבאים:
     1. העתק מאושר ע"י עו"ד כ"נאמן למקור" של תעודת הזהות של המשתתף.
     2. אישור עו"ד או רו"ח כי החתימות ע"ג מסמכי ההצעה הן של המשתתף (בשולי טופס ההצהרה או במסמך נפרד).

מובהר כי:

* + 1. כל אימת שהמשתתף יחזור בו מהצעתו לאחר חלוף המועד האחרון להגשת הצעות, בכל דרך שהיא.
    2. כל אימת שהמשתתף נהג במהלך ההליך בתכסיסנות או בחוסר ניקיון כפיים.
    3. כל אימת שהמשתתף מסר לוועדת התקשרויות מידע מוטעה או מידע מהותי לא מדויק.
    4. כל אימת שלאחר שנבחר המשתתף כזוכה בהליך, הוא לא פעל על פי ההוראות הקבועות בהליך שהן תנאי מוקדם להתקשרות.

מזכותה של החברה לפיצוי בגין כל נזק ו/או הפסד שיגרמו לה עקב מעשים כאמור לעיל.

**לא צירף המציע להצעתו איזה מהמסמכים האמורים לעיל, רשאית החברה, מטעם זה בלבד ולפי שיקול דעתה הבלעדי והמוחלט, לפסול את הצעתו של המציע או לחילופין לבקש כי יוסיף ו/או ישלים ו/או יתקן ו/או יבהיר איזה מהמסמכים שבהצעתו ו/או מהנתונים המפורטים בה.**

**מבלי לגרוע מכלליות האמור לעיל, בעת ולצורך הערכת ההצעות תהא החברה רשאית לדרוש מהמציע לפרט ו/או להבהיר ו/או להוסיף מסמכים על המסמכים שהגיש במצורף להצעתו כאמור והמציע מתחייב לשתף פעולה עם החברה ו/או מי מטעמה שיעסוק בהערכת ההצעות ולהמציא כל מסמך שיידרש על-ידם, כאמור.**

1. **אופן בחינת המענה:**

**יובהר כי הליך בחירת המציע אינו הליך מכרזי והנו במסגרת פטור מהליך**.

* 1. ככלל, ייבחן המענה לקול קורא זה בשני שלבים:
     1. בשלב הראשון תבחן עמידת המשתתף בתנאי הסף שנקבעו להליך וזאת על ידי המסמכים שהציג, בדיקת הצהרותיו (לרבות התקשרות למזמיני העבודות), כן תיבדק שלמות ההצעה ויתר המסמכים שהוגשו במסגרתה.
     2. בשלב השני תבחן הצעת המשתתף בהתאם לפרמטרים הבאים:

| **הפרמטר** | **אופן הניקוד** | **ניקוד מירבי** |
| --- | --- | --- |
| התרשמות צוות הבחינה מהתוכן האומנותי המוצע, התאמת התוכן לשכונה ובחירת האמנים שמציע מגיש ההצעה לפעילות כמו גם התרשמות מסוג המשאיות המוצעות וביצוע הפעילות. | ההתרשמות תהא הן ממגוון והן מאטרקטיביות התכנים המוצעים ומהתאמתם למוקדים השונים בשכונות.  בנוסף יילקח בחשבון טיב המשאיות שיוצגו בהתחשב בתמונותיהן ובמפרטים המוצעים. | 45 נקודות. |
| שכר המציע | שכר הניהול האומנותי, ההפקה הטכנית והביצוע מתוך תקציב האירוע – משתתף שיציג את השכר הנמוך ביותר יקבל את מירב הנקודות ויתר המשתתפים יקבלו ניקוד יחסי אליו. | 35 נקודות. |
| התרשמות צוות הבחינה מקמפיין הפרסום המוצע וההצעה לגבי השידור החי ונתון לאחוזי רייטינג | ההתרשמות תהא מהתאמת אמצעי הפרסום לסוגי המגזרים השונים ואופן השידור החי שיוצע ומהחשיפה אליה יביא בהתחשב באחוזי הרייטינג של התחנה. | 20 נקודות. |

* 1. בכפוף להוראות כל דין, המשתתף שקיבל את הציון הגבוה ביותר יוכרז כזוכה בהליך.

1. **אופן ומועד הגשת ההצעה**
   1. המציע יגיש הצעתו במייל [mldana@jerusalem.muni.il](mailto:mldana@jerusalem.muni.il) לגב' דנה מלכה-לוי.
   2. ההצעה עד **ליום 2 באוגוסט 2020 בשעה 10:00 בדיוק.** הצעה שתוגש לאחר המועד האחרון כאמור לא תחשב ולא תידון כלל.
   3. כל הצעה תהא בתוקף לתקופה של 30 (שלושים) ימים מהמועד האחרון להגשת הצעות. החברה תהא רשאית לדרוש את הארכת תוקף ההצעה למשך 30 (שלושים) יום נוספים והמציע מחויב לפעול בהתאם לדרישה זו.
   4. המציע יגיש את הצעתו בקובץ מקורי של מסמכי הקול קורא, מבלי לבצע בהם כל תיקון, שינוי, תוספת או הסתייגות שהיא ויצרף להצעתו את כל המסמכים שעליו לצרף כאמור לעיל.
   5. החברה רשאית להאריך את המועד להגשת הצעות בהודעה בכתב למשתתפים.
2. **הבהרות ושינויים**
   1. המשתתפים רשאים להפנות לחברה שאלות הבהרה בכתב באמצעות דוא"ל לגב' דנה מלכה לוי עד ליום 27 ביולי 2020 בשעה 12:00.
   2. כל הסבר, פרשנות או תשובה שניתנו בעל-פה, אין ולא יהיה להם כל תוקף שהוא. רק תשובות בכתב – תחייבנה את החברה.
   3. החברה רשאית בכל עת, קודם למועד האחרון להגשת הצעות, להכניס שינויים ותיקונים במסמכי קול קורא זה, ביוזמתה או בתשובה לשאלות המשתתפים. לא יהיה תוקף לשינויים, הבהרות ותיקונים, כאמור, אלא אם נמסרו למשתתפים בכתב ובמקרה כאמור, יהיו השינויים, ההבהרות והתיקונים חלק בלתי נפרד מתנאי הקול קורא. שינויים, הבהרות ותיקונים ימסרו למשתתפים באמצעות פקסימיליה או בדוא"ל, לפי הפרטים שימסרו על ידם.
   4. החברה רשאית לערוך שינויים בתכנית האמנותית המוצעת בכל שלבי העבודה.
   5. ידוע למציע כי התשלום מותנה בקבלת מימון עירוני.
3. **אישור תקציבי** 
   1. מובהר בזאת כי קביעת זוכה בהליך כפופה לאישור תקציבי מהגורמים המוסמכים בחברה.
   2. למציע ו/או למי מטעמו, לא תהיינה כל טענות, דרישות, ו/או תביעות מכל סוג ומין שהוא כלפי החברה בשל שימוש החברה בזכויותיה אלו.
4. **ביטול ההליך**
   1. החברה רשאית לצמצם את היקף ההליך או לבטלו או לבטל חלקים ממנו, או לצאת להליך חדש מכל סיבה שהיא, לרבות במקרה שההצעות המתקבלות יהיו בלתי סבירות, או שלא יעמדו בדרישות הסף, או כתוצאה משיבוש בלתי צפוי בלוחות הזמנים, בעיות תקציב וכיוצא באלה, ולא תהיה למי מהמציעים כל טענה ו/או דרישה כנגד החברה ו/או מי מטעמה.
   2. בנוסף לאמור לעיל ולאמור עפ"י כל דין, מובהר בזאת, כי החברה תהא רשאית – אך לא חייבת - לבטל את ההליך גם בכל אחד מהמקרים האלה:
      1. ההצעות שהוגשו הן במחיר נמוך או גבוה באופן מהותי או בלתי סביר מהאומדן המקצועי שנערך ו/או מהמחיר שנראה לחברה כמחיר הוגן וסביר לטובין, וזאת בהסתמך על המחיר אותו נוהגת החברה לשלם עבור ביצוע השירותים נשוא הליך זה ו/או המסגרת התקציבית שאושרה לביצוע השירותים.
      2. התברר לעורך ההליך, לאחר פרסום מסמכי ההליך ו/או לאור שאלות ההבהרה ו/או לאחר פתיחת ההצעות, שנפלה טעות במפרט או בדרישות המפורטות במסמכים, או שהושמטו נתונים / דרישות מהותיים מהמפרט, או שאלה בוססו על נתונים שגויים, או בלתי שלמים.
      3. יש בסיס סביר להניח שהמציעים, כולם או חלקם, תיאמו הצעות מחיר ו/או פעלו בניסיון ליצור הסדר כובל.
   3. החליטה החברה על ביטול ההליך, לא תהא למי מהמציעים בהליך כל תביעה ו/או דרישה ו/או טענה כלפי החברה ו/או כלפי מי מטעמה.
5. **סעיף קורונה**
   1. על המפעיל להיות מעודכן לגבי הנחיות משרד הבריאות בכל הקשור להתמודדות עם נגיף הקורונה, ולקיימן כלשונן, לרבות הקפדה על ריחוק בין הנוכחים והגבלת מספר המשתתפים. הקפדה זו חלה על המפעיל בלבד והוא מתחייב לשפות את החברה בכל נזק או הוצאה שיגרמו לה כתוצאה מאי הקפדה על הנחיות אלו בקשר עם הפעילות.
   2. המפעיל יודע כי עקב הנחיות משרדי הממשלה בטיפול בקורונה, אופי האירוע עשוי להשתנות ואף להביא לביטולו, וזאת שלא בשליטת החברה ומבלי שהחברה תקבל כל אחריות לגבי השינויים בשימוש וההשלכות על כך.
   3. יובהר כי ביטול האירוע בכל שלב בשל הגבלות משרד הבריאות או משרד ממשלתי אחר עקב הקורונה, לא יהווה הפרה של ההסכם ולא יזכה בכל פיצוי או תמורה אחרת מצד החברה, שלא תישא בכל אחריות במקרה של ביטול כמצוין לעיל.
   4. בשל אי הודאות הנ"ל הצדדים מתחייבים לפעול באחריות ותוך תיאום מלא בהוצאת תקציב הפעילות בפועל ובכלל זה ככל שבוטל האירוע או צומצם היקפו לפעול במשותף מול הספקים למזער את הוצאות האירוע שכבר הושקעו בעת הביטול, או הצמצום אם ארע.
   5. במקרה של הביטול האירוע קודם לתחילתו, באופן בו אחד הצדדים להסכם השקיע כבר הוצאות מעבר לחלקו היחסי מסך ההשקעה שהושקעה באותה נקודת זמן – ידונו הצדדים בפיצוי של צד זה באופן בו לא תעלה השקעתו בפועל על חלקו היחסי לפי החלוקה שבסעיף 1.5 דלעיל מסה"כ השקעה שהושקעה במועד זה.
6. **הוראות כלליות:**
   1. יודגש כי לא תישמע כל טענה לנזק או פיצוי בשל ביטול המפגש או בשל שינוי ו/או ביטול כלשהי בתנאים ו/או באופי ההופעות ו/או לגבי ביטולם כליל בשל נסיבות הקשורות בהתפשטות נגיף קורונה. לגבי ספקים אשר במועד הביטול כבר סיפקו חלק מן הטובין/שירותים – אלו יהיו זכאים אך ורק לתשלום בגין הטובין/שירותים שסופקו עד למועד הביטול.
   2. התברר לחברה, בין באמצעות המציע ובין בדרך אחרת, כי הצהרה מהצהרות המציע או מצג אחר שהציג המציע כלפי החברה במסגרת הצעתו, אינם נכונים, מלאים או מדויקים, רשאית החברה לפסול את ההצעה, לחלט את הערבות שבידה, ואם בחרה בהצעה כהצעה הזוכה – לבטל את הזכייה.
   3. מסמכי ההליך הם קניינה הרוחני של החברה, אשר מועבר למציעים לצורך הגשת ההצעות בלבד. אין לעשות במסמכי ההליך שימוש שאינו לצורך הכנת ו/או הגשת ההצעות.
   4. סמכות השיפוט הבלעדית והייחודית בכל הקשור לנושאים ולעניינים הנובעים או הקשורים להליך זה תהא לבתי המשפט המוסמכים בירושלים.

בברכה,

אורי מנחם, מנכ"ל

**הסכם לניהול אמנותי , הפקה טכנית וביצוע פעילות מוסיקלית בשכונות**

שנערך ונחתם במשרדי אריאל בירושלים ביום \_\_ חודש\_\_ 2020

**בין: חברת אריאל**

(להלן: "**החברה** ")

**לבין: חברת: \_\_\_\_\_\_\_\_\_\_\_\_\_\_\_\_**

**ח.פ/מ.ז:\_\_\_\_\_\_\_\_\_\_\_\_\_\_\_**

**כתובת:\_\_\_\_\_\_\_\_\_\_\_\_\_\_\_\_**

**טל':\_\_\_\_\_\_\_\_\_\_\_\_\_\_\_\_\_\_**

(להלן: "**המציע**")

**הואיל**: הצעות לניהול אמנותי, הפקה טכנית וביצוע פעילות מוסיקלית בשכונות במהלך חודש אוגוסט 2020 (להלן: "**האירוע**").

**והואיל:** והחברה בחרה במנהל במסגרת קול קורא שפורסם ביום 22 ביולי 2020, כמנהל האומנותי לאירוע (להלן: "**המציע**").

**והואיל:** והמציע מעוניין ליתן שירותי ניהול אומנותי, הפקה טכנית וביצוע הפעילות לאירוע, ועל בסיס הצהרותיו במסגרת הצעתו לקול קורא, הסכימה החברה כי המפעיל יעניק לה את האירוע כמפורט בהסכם זה;

**לפיכך הותנה והוסכם בין הצדדים כדלקמן:**

1. **מבוא**

כותרות הסעיפים הינן לנוחות הצדדים ולא יעשה בהם שימוש לפרשנות ההסכם והתניותיו.

1. **התחייבויות המציע**

המציע מצהיר ומתחייב בזאת כדלקמן:

* + 1. הוא בעל היכולת הארגונית והכספית לתשלום עבור האירוע וליצירת מרכיבי האומנות השונים במסגרת האירוע, ולביצוע התחייבויותיו על פי הסכם זה, ואלו ימשיכו להיות ברשותו באופן שיבטיח כי יהיו לו בכל עת האמצעים הדרושים לביצוע התחייבויותיו על פי הסכם זה.
    2. הוא מוכן ומתחייב לייצר את האלמנטים הפרסומיים והאחרים הנדרשים על מנת להוציא לפועל את האירוע בהתאם לתנאי הסכם זה, במיומנות וברמה מקצועית גבוהה, על-פי תנאי הסף והכללים שנקבעו ופורטו בקול הקורא.
    3. הוא יפעל להשלמת האירוע במועדה, על הצד הטוב ביותר ובהתאם להנחיות החברה .
    4. זכויות המציע והחובות כלפיו, בכל הנוגע למתן השירותים המפורטים בהסכם זה מעוגנים בהסכם זה ובו בלבד. המציע יהא מנוע מלטעון לקיומה של כל זכות או סמכות שלו או חובה כלפיו בהתבסס על מידע, הבטחה, התחייבות, מצג, הצעה, הגנה, פרסום, פרוטוקול, דיון או הצהרה שנעשו מחוץ להסכם זה, בין בכתב ובין בעל פה, בין לפני שנחתם ההסכם ובין לאחר שנחתם.
    5. המציע אינו רשאי להעביר או להמחות לאחר את זכויותיו לפי תנאי הקול הקורא שפורסם ולפי הסכם זה, כולן או חלקן, ללא הסכמת החברה מראש ובכתב ובתנאים שתקבע.

**הצהרות והתחייבות בזמן האירוע**

* 1. המציע מצהיר כי הוא בעל ניסיון, ידע, כוח האדם המומחיות למתן האירוע.
  2. המציע מתחייב לנהוג על פי הכללים הנדרשים באירוע בהתאם להנחיות ודרישות מנהלי האירוע וכוחות הביטחון במקום, ועל-פי הוראות כל דין. מובהר כי המציע ישפה את החברה בגין כל נזק / הוצאה / קנס אשר יוטלו על החברה כתוצאה ממתן השירותים על פי הסכם זה.
  3. המציע מתחייב כי לא ימכור ו/או יציג בדוכן (ככל שיקים דוכן) פריטים לא חוקיים ו/או מסוכנים ללא קבלת אישור מפורש מהחברה ו/או מהרשויות לרבות משטרת ישראל, כיבוי אש וכד'.
  4. המציע מתחייב בזאת לשפות את החברה בגין כל דרישה שתתקבל אצלה בגין כל מחדל ו/או מעשה שביצע המציע אשר מהווה הפרת התחייבות הלקוח ו/או מי מטעמו לפי הסכם זה.
  5. המציע יישא בתשלומים לכל הגורמים הנדרשים לצורך קיום האירועים, לרבות תשלום לארגון אקו"ם.
  6. כמו-כן, המציע יפעל לקבלת כל האישורים הדרושים לצורך צילום ותיעוד האירוע, והעברתו בשידור חי באמצעי המדיה על-פי שיקול דעתה של החברה.

1. **מעמד המציע כלפי החברה** 
   * 1. לצורך הסכם זה, המציע יחשב לגבי כל דבר ועניין, כאישות משפטית נפרדת מהחברה כמובנו של מונח זה בדין הישראלי הקיים או כפי שיהיה מעת לעת; על מנת למנוע ספקות מוצהר בזה כי היחסים בין המציע והחברה הינם יחסים בין מזמין שירות לבין נותן השירות, וכן לא יהיו בין המציע לבין החברה ו/או מי מטעמה כל יחסי שותפות ו/או יחסי עובד מעביד מכל מין וסוג שהוא.
     2. על מנת למנוע כל ספק אפשרי, מוצהר בזה כי המציע לא יהיה זכאי לכל תמורה, הטבה או זכות אחרת, פרט לזכויות המפורטות בהסכם זה.
     3. המציע מתחייב לפצות את החברה על כל הוצאותיה והפסדיה, לרבות הוצאות משפטיות ושכר טרחת עו"ד, שיהיו לה, אם יהיו, שמקורן באי עמידה בתנאי הסכם האירוע.
2. **פרסום**
   * 1. מוצהר ומוסכם בזאת כי התכנים המפורסמים על ידי המציע (להלן: "**התכנים**") הינם באחריותו הבלעדית של המציע . המציע מתחייב בזאת באחריות מלאה ובלעדית ביחס לתכנים האמורים. המציע כאמור מתחייב לשפות את החברה בגין כל תביעה ו/או דרישה ו/או נזק ו/או הפסד שייגרמו כתוצאה מאי קיום הוראות תנאי זה ו/או הפרת החוק ו/או מדרישת צד ג' כלשהו ו/או מפרסום מוטעה ומטעה, וזאת לרבות הוצאות משפטיות. השיפוי כאמור, ישולם עם דרישתה הראשונה של החברה וזאת מבלי לגרוע מכל סעד אחר העומד לחברה על פי כל דין.
     2. המציע יעביר לאישור החברה כל פרסום ברבים, פוסטר, פלייר, תכנית או תכניה- תכני אינטרנט, הזמנה וכל מסמך אחר (להלן: "**המסמכים**") שבמטרתו לפרסם ולהביא ברבים, להלן בסעיף זה את עובדת היותו נותן שירותי הפקה וניהול אומנותי ,הפקת הכנס .
     3. המציע לא יפרסם או יפיץ ברבים את המסמכים בטרם אושרו מראש ובכתב על-ידי החברה . החברה מתחייבת כי תעביר עמדתה באשר למסמכים כאשר תידרש לכך על-ידי המציע תוך זמן סביר.
     4. המציע מתחייב מפורשות שלא לפרסם כל מידע ו/או פרסום לא חוקי ו/או לא מוסרי ו/או שיש בו פגיעה בטעם טוב ו/או פגיעה ברגשות הציבור, ו/או משום פגיעה בכל קניין רוחני של צד ג' כלשהו.
3. **התמורה**

עבור מתן שירותי ביצוע האירועים, תשלם החברה למציע את הסכומים הבאים:

* + 1. בגין הוצאתו לפועל של האירועים תשלם החברה סך של \_\_\_\_ ₪ למציע (להלן: "**התמורה**") בתנאי תשלום של שוטף פלוס 60 יום בכפוף להנפקת חשבונית מס כחוק.

1. **ביטוח**
   * 1. המציע יהיה אחראי כלפי החברה לכל אובדן ו/או נזק שייגרם לצד שלישי כלשהו ו/או לחברה ו/או לעובדיה ו/או למציע ו/או לעובדיו ו/או למי מהפועלים מטעמו כתוצאה ממעשה ו/או מחדל של המציע ו/או עובדיו ו/או מי מהפועלים מטעמו בקיום הפעילות על פי הסכם זה ו/או בקשר אליה.
     2. המציע מתחייב לשפות את החברה ככל ותתבע בגין מעשה ו/או מחדל של המציע והפועלים מטעמו, כולל הוצאות שכ"ט עו"ד. החברה תודיע למנהל האומנותי על תביעה כאמור ותאפשר לו להתגונן מפניה על חשבונו.
     3. מבלי לגרוע מהתחייבות ואחריות המציע על פי הסכם זה ו/או על פי דין, הוראות הביטוח אשר יחולו על המציע הינן בהתאם להוראות נספח הביטוח המצורף להסכם זה כנספח X, ומהווה חלק בלתי נפרד הימנו.
     4. המציע מתחייב להודיע לחברה בתוך 5 ימים על כל הליך משפטי מכל מין וסוג שהוא ו/או מכתב התראה בקשר ללקוח, בין כתובע ובין כנתבע וכן מתחייב הלקוח להמציא לחברה עם דרישתה את כל עותקי המסמכים הללו.
2. **סעיף קורונה**
   1. על המציע (להלן גם: "**המפעיל**") להיות מעודכן לגבי הנחיות משרד הבריאות בכל הקשור להתמודדות עם נגיף הקורונה, ולקיימן כלשונן, לרבות הקפדה על ריחוק בין הנוכחים והגבלת מספר המשתתפים. הקפדה זו חלה על המפעיל בלבד והוא מתחייב לשפות את החברה בכל נזק או הוצאה שיגרמו לה כתוצאה מאי הקפדה על הנחיות אלו בקשר עם הפעילות.
   2. המפעיל יודע כי עקב הנחיות משרדי הממשלה בטיפול בקורונה, אופי האירוע עשוי להשתנות ואף להביא לביטולו, וזאת שלא בשליטת החברה ומבלי שהחברה תקבל כל אחריות לגבי השינויים בשימוש וההשלכות על כך.
   3. יובהר כי ביטול האירוע בכל שלב בשל הגבלות משרד הבריאות או משרד ממשלתי אחר עקב הקורונה, לא יהווה הפרה של ההסכם ולא יזכה בכל פיצוי או תמורה אחרת מצד החברה, שלא תישא בכל אחריות במקרה של ביטול כמצוין לעיל.
   4. בשל אי הודאות הנ"ל הצדדים מתחייבים לפעול באחריות ותוך תיאום מלא בהוצאת תקציב הפעילות בפועל ובכלל זה ככל שבוטל האירוע או צומצם היקפו לפעול במשותף מול הספקים למזער את הוצאות האירוע שכבר הושקעו בעת הביטול, או הצמצום אם ארע.
3. יודגש כי לא תישמע כל טענה לנזק או פיצוי בשל ביטול המפגש או בשל שינוי ו/או ביטול כלשהי בתנאים ו/או באופי ההופעות ו/או לגבי ביטולם כליל בשל נסיבות הקשורות בהתפשטות נגיף הקורונה. לגבי ספקים אשר במועד הביטול כבר סיפקו חלק מן הטובין/שירותים – אלו יהיו זכאים אך ורק לתשלום בגין הטובין/שירותים שסופקו עד למועד הביטול.
4. **שונות**
   * 1. המציע מסכים בזאת, כי החברה תהיה פטורה ממילוי התחייבותה כמצוין בהסכם זה, במידה ולא תוכל לאפשר קיום האירוע בשל אחד או יותר מהסיבות כדלקמן: נסיבות הקשורות בהתפשטות נגיף הקורונה, הוראות רשות מרשויות המדינה, חקיקה, צווים ו/או מצב כוננות ו/או כל פעולה או מעשה או מחדל שאינם תלויים בסוכנות ו/או באמן ו/או שאינם בשליטתם ו/או אי מתן תנאים הולמים ו/או בטיחותיים להופעתו. כוח עליון הכולל בין היתר מלחמה, מצב חירום, גיוס בין מלא ובין חלקי, לרבות גיוס מילואים, גיוס משתתפי המופע, שביתה ו/או השבתה שתמנע הגעתו ו/או הופעתו, אבל לרבות אבל לאומי, מפגעי טבע, חוסר אפשרות לנוע בכבישים וכיוצ"ב.
     2. כל שינוי להסכם זה ייערך בכתב וייחתם על ידי הצדדים.
     3. כתובות הצדדים הינן כמפורט ברישא להסכם זה.
     4. כל הודעה שתשלח על ידי אחד הצדדים למשנהו תחשב כאילו הגיעה לתעודתה בתום 72 שעות מעת המסירה למשלוח בדואר רשום, בתום 24 שעות ממועד שיגורה בפקסימיליה, ואם נמסרה ביד- עם המסירה בפועל.

**ולראיה באו על הצדדים על החתום:**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

החברה המציע